MLDataScientist/Wikipedia-uzbek-2024-05-01 huggingface dataset:
Šime Žuzul

Shime Žuzul (1996-yil 10-yanvarda tugʻilgan) — xorvatiyalik futbolchi, hozirda Oʻzbekiston Pro-ligasining „Lokomotiv“ Toshkent klubi hujumchisi.

Klub faoliyati 
Shime Žuzul futbol oʻynashni Xorvatiyaning Split shahridagi „Hayduk Split“ yoshlar jamoasi akdemyasida oʻrganishni bishlagan. RNK Split bilan birinchi shartnomasini 2015-yilda imzolagan. Shartnoma imzolangandan soʻng darhol „NK Imotskiy“ jamoasiga ijaraga berildi. Imotski klubi bilan 2-HNL ikkinchi divizion musoboqasida oʻynagan. Ijara muddati tugaganidan soʻng Imotske jamoasi 2016-yilning avgustida u bilan shartnoma imzoladi. 2017-yil fevral oyida ligadagi raqibi „HNK Gorica Velika“ jamoasiga oʻtdi. Klub bilan u mavsum oxirida ikkinchi oʻrinni nishonladi. 2017-yil oʻrtalarida Xorvatiyani tark etdi va Avstriyaning „Deutschlandsberger SC“ jamoasiga qoʻshildi. Shtiriyaning „Deutschlandsberg“ klubi uchinchi divizionda, mintaqaviy futbol ligasida oʻynadi. 2018-yil avgust oyi oʻrtalariga qadar u mintaqaviy ligada 29 ta oʻyin oʻtkazdi. Mavsum yakunlanganidan soʻng u Xorvatiyaga qaytib, Zagrebning ikkinchi divizion klubi „NK Xrvatski“ga oʻtdi

Balestier Xalsa 
2019-yil fevral oyida u Osiyo mamlakatiga koʻchib oʻtdi. Bu yerda Singapurning birinchi divizion klubi „Balestier Khalsa“ bilan shartnoma imzoladi. Žuzulning Singapurdagi birinchi mavsumi uning jamoasi ligada oʻz oʻrnini saqlab qolish uchun kurashdi, ammo shaxsiy miqyosda bu 17 liga oʻyinida 9 ta gol urgan xorvatiyalik uchun yaxshi boʻldi. U yoʻlbarslar bilan 3 mavsum oʻynadi va 52 oʻyinda jami 31 gol kiritdi.

Geylang International 
2022-yilgi mavsum oldidan Singapurning boshqa bir yetakchi jamoasi „Central Coast Mariners FC“ klubi bilan shartnoma imzoladi. U bilan bir mavsumga shartnoma tuzilgan edi. Geylang uchun birinchi divizionda 27 ta oʻyin oʻtkazdi. U 18 ta gol urgan.

Lokomotiv Toshkent 
2023-yilning yanvarida Oʻzbekistonga yoʻl oldi va birinchi diviziondagi Toshkentning „Lokomotiv“ klubi bilan shartnoma imzoladi.

Faoliyat statistikasi

Klub 

 Eslatmalar

Manbalar 

1996-yilda tugʻilganlar
Yashayotgan insonlar
Xorvatiya futbolchilari
Futbol assotsiatsiyasi hujumchilari
Oʻzbekistondagi chet ellik erkak futbolchilar
Lokomotiv Toshkent futbol klubi futbolchilari
Oʻzbekiston Pro ligasi futbolchilari
Inkognito



Inkognita " Miyaning maxfiy hayoti"  ( Incognito " The secret lives of the brain" ) 
Kitob amerikalik nevrolog  David Eagleman Stenford  universitetining yordamchi professori tomonidan yozilgan ilmiy-ommabop kitob hisoblanadi.Birinchi marta 2011 yilda AQSh va Buyuk Britaniyada nashr etilga.Ushbu kitob New York Times eng ko'p sotilgan kitobidir.The New York Times ushbu kitob muallifini "nevrobiolog bo'lishdan zavqlanadigan odam" deb ta'riflaydi. Kitob

Asar tarkibi 
Kitobda Eagleman bizning miyamiz qanday ishlashini va ular bizning ongli xabardorligimizsiz fikrlarimiz, xatti-harakatlarimiz va hislarimizga qanday ta'sir qilishini muhokama qiladi. Shuningdek, u iroda erkinligi tushunchasini va bizning ongsiz ongimiz unga qanday ta'sir qilishini o'rganadi. Kitob jozibali yozish uslubi va inson miyasining ishlashi haqida o'ylantiruvchi fikrlari uchun ijobiy sharhlarga sazovor bo'ldi.

Eagleman inson miyasining murakkabliklarini o'rganish uchun nevrologiya bo'yicha tadqiqotlar, shaxsiy latifalar va falsafiy mulohazalar kombinatsiyasidan foydalanadi. Uning ta'kidlashicha, bizning ongli ongimiz faqat aysbergning uchi va bizning qarorlar qabul qilishimiz va xatti-harakatlarimizning aksariyati ongsiz jarayonlar tomonidan boshqariladi. U shuningdek, buning axloq, adolat va mas'uliyatni tushunishimizga ta'sirini muhokama qiladi.

Butun kitob davomida Eagleman o'z fikrlarini tasvirlash uchun kundalik hayotdan misollar keltiradi, optik illyuziyalardan tortib, jinoiy ishlargacha. U, shuningdek, sinesteziya, miya plastikligi va giyohvand moddalarning miyaga ta'siri kabi mavzular bo'yicha so'nggi ilmiy tadqiqotlarni o'rganadi.

Umuman olganda, "Inkognito" inson miyasi sirlarini qiziqarli va qulay o'rganishni taklif qiladi. Uning jozibali yozuv uslubi, murakkab tushunchalarning aniq izohlari, ong va iroda erkinligining tabiati haqida o‘ylantiruvchi tushunchalari uchun maqtovga sazovor bo‘ldi. Siz nevrologiya ishqibozi bo'lasizmi yoki miyangiz qanday ishlashiga qiziqasizmi, bu kitob sizni inson ongining murakkabligi haqida chuqurroq tushunish bilan qoldiradi.

Kitob ongli va ongsiz ong o'rtasidagi qarama-qarshilikni o'rganadi. Muallif matn mavzularini umumlashtiradi: “Agar siz o‘zingiz deb o‘ylaydigan qism bo‘lmish ongli aql aysbergning uchi bo‘lsa, qolgan hamma narsa nima qiladi?”.

Kitobda Eagleman ta'kidlaydiki, miyaning ko'p qismini anglab bo'lmaydi, shuning uchun ongli aql "oyoq ostidagi ulkan muhandislikdan bexabar holda sayohatni o'z zimmasiga olgan transatlantik paroxodda uchib ketuvchiga o'xshaydi".

Amazon, Boston Globe va Houston Chronicle  tomonidan 2011 yilning eng yaxshi kitobi deb topildi. Kitob Wall Street Journal tomonidan "jozibali va ishonarli" deb nomlangan. The Independent gazetasi: kitob “aniq va tushunarli ilmiy matnning yorqin namunasidir”.

Manbalar
Xurram Alimurodov

Xurram Alimurodov (1940-yil 14-mart; Jarqoʻrgʻon tumani, Surxondaryo viloyati — ?) — Tilshunos, Filologiya fanlari nomzodi.

Tarjimai holi
Xurram Alimardonov 1940-yil 14-martda Surxondaryo viloyatining Jarqoʻrgʻon tumani tarkibidagi Angor qishlog'ida tug'ilgan. 1954-yil Angor qishlog'idagi Karl Marks nomli maktabning 7-sinfini bitirgan. 1958-yilda Termiz pedagogika bilim yurtini bitirgan. 1960-yilda Toshkent davlat universitetining oʻzbek tili va adabiyoti yoʻnalishiga oʻqishga kirgan. 

1965-yil 19-mayda „Oʻzbek tilida koʻmakchili boshqaruv“ mavzusidagi ilmiy ishini muvaffaqiyatli himoya qilgan. Filologiya fanlari nomzodi, dotsent Karim Nazarov rahbarligida „Quyi Surxondaryo oʻzbek qipchoq shevalarining morfologiyasi (ot va feʻl)“ mavzusida ish olib borgan va 1982-yilning 27-sentyabr kuni Oʻzbekiston SSSR Fanlar akademiyasi A.S.Pushkin nomidagi til va adabiyot instituti ilmiy kengashida nomzodlik dissertatsiyasini muvaffaqiyatli himoya qilgan. 

1960-yilda Jarqoʻrgʻon tumanidagi 33-maktabda oʻzbek tili va adabiyoti fanidan dars bergan. 1968-yilning avgust oyigacha Surxondaryodagi  Alisher Navoiy nomli 7-oʻrta maktabda til-adabiyot oʻqituvchisi va tarbiyaviy ishlar boʻyicha direktor oʻrinbosari lavozimlarida ishlagan.  

1971—1975-yillarda institutda sirtqi boʻlim dekani oʻrinbpsari lavozimida faoliyat yuritgan. Ishdan ajralmagan holda Toshkent davlat universiteti oʻzbek tilshunosligi kafedrasining aspiranturasida oʻqigan. 

Institutda „Hozirgi zamon oʻzbek tili“ va „Oʻzbek dialektologiyasi“ kurslaridan maʻruzalar oʻqigan.

Termiz davlat universitetining Oʻzbek tilshunosligi kafedrasida ham faoliyat yuritgan. 

1968-yilda Sovet Ittifoqi Kommunistik partiyasiga aʻzo boʻlgan.

Mualliflik maqolalari
„Surxondaryo oblast qoʻngʻirot shevalarida -lar affiksining maʻnolari“
„Surxondaryo oblast qoʻngʻirot shevalarida koʻplik kategoriyasi“
„Oʻzbek tilining qoʻngʻirot shevalariga xos boʻlgan ayrim affikslarning semantik xususiyatlari“
„Quyi Surxondaryo shevalarida affiksatsiya usuli bilan soʻz yasalishi“
„Об одной форме множественности и нижнесурхандарьинском говоре узбекского языке“

Manbalar

Adabiyotlar

Surxondaryoda tugʻilganlar
Jarqoʻrgʻonda tugʻilganlar
Tilshunoslar
Sovet Ittifoqi Kommunistik Partiyasi aʻzolari
Qarshi sardobasi

Qarshi sardobasi — Qashqadaryo viloyati Qarshi shahrida joylashgan meʼmoriy yodgorlik. Registon maydoning janubi, Odina masjidiga yaqin joyda (hozirgi Eski shahar) joylashgan. Qarshi sardobasi Qarshi choʻlida joylashgan 29 ta sardobadan biri hisoblanadi. Meʼmoriy yodgorlik Oʻzbekiston Respublikasi Prezidentining „Moddiy madaniy meros obyektlarini muhofaza qilish sohasidagi faoliyatni tubdan takomillashtirish chora-tadbirlari toʻgʻrisida“ 2018-yil 19-dekabrdagi PQ-4068-son qaroriga muvofiq Oʻzbekiston moddiy va madaniy merosining koʻchmas mulk obyektlari milliy roʻyxatiga kiritilgan — davlat muhofazasiga olingan.

Tarixi 

XIV asrning ikkinchi yarmida Abdullaxon II tomonidan koʻplab sardobalar qurilgan. Ulardan biri XIV asrda qurilgan Qarshi sardobasidir. XIV asrga oid sardoba Sharq meʼmorchiligining noyob namunasidir.

Oʻzbekiston va uning atrofida 44 ta sardoba boʻlib, ularning 29 tasi Qarshi choʻlida, 3 tasi Mirzachoʻlda, yana 3 tasi Toshkent — Fargʻona oʻrtasidagi qadimgi savdo yoʻlida hamda bittasi Karmana yaqinida Malikchoʻlda joylashgan.

Sardoba XX asr boshlariga qadar faoliyat yuritgan.

Arxitekturasi 
Sardobalar hashar va xayr-saxovat yoʻli bilan qurilgan. Sardobaning ust qismi gumbaz tariqasida boʻlib, suv saqlanadigan hovuzi aylanasi 14-15 metr, chuqurligi 10-15 metr atrofida boʻlgan. Sardoba tubiga 40 zina bilan tushilgan.

Noyob suv inshooti yerdan chuqur kovlanib juda mustahkam, pishiq gʻishtdan koʻtarilgan. „Qir“ aralashmasi suvning sizishiga yoʻl qoʻymagan, shu sababli suv isrof boʻlmay, uzoq vaqt toza, buzilmay saqlangan. Sardoba poydevori toshdan terib chiqilgan, tag qismida yogʻoch ishlatilmagan. Sardoba suvi Fayziobod arigʻidan xandaq ustiga oʻrnatilgan yogʻoch tarnov orqali toʻldirilgan. Sardoba qurilishi uchun suv, tuproq va qum alohida toza joydan, ganch esa Qorovulbozor va Nurotadan olib kelingan. Qumga yantoq, qamish, yulgʻun kuli qoʻshilgan. Inshoot uchun ishlatiladigan gʻisht ham issiq-sovuqqa gʻoyat chidamli boʻlishi lozim boʻlgan. Sardobaning osti doira shaklida boʻlib, suv yerga sizib ketmasligi uchun 3 qavat qoramol, tuya terisi, 3 qavat kigiz, bir qavat ganch va yuqori qismiga pishiq gʻisht yotqizilgan. Qarshi sardobasining oʻziga xosligi uning gumbazi boshqa sardobalarniki kabi yapaloq boʻlmasdan, tikroq qilib koʻtarilganligida.

Sardoba bilan bogʻliq rivoyat 
Nurali Ismoilov va Ochil Boʻriyevlar oʻzlarining „Qarshi-Oʻzbekistonning qadim shahri“ degan ilmiy ishida shunday hikoya qiladilar: "Sardoba ichida yorugʻ tushishi va doimo haroratni bir xilda saqlash uchun kunchiqar (Sharq) va kun botar (Gʻarb) tomonlarga tuynuklar qoʻyilgan. Sardobaning quyi eshigi shamol oqimiga teskari tomonga qaratib qurilgan. Hovuzga suv kirishi uchun tarnov yasalgan. Sardoba yonida karvonsaroy joylashgan, yoʻlovchilar hordiq chiqarib, olis yoʻlga suv gʻamlab olganlar. Suvdan bir marta foydalanganligi uchun bir mis pul (14 tanga) miqdorida toʻlov olingan. Tangalar maxsus togʻorachalarga tashlangan, ularni kechqurun mutavvali yigʻishtirib olgan.

Adabiyotlar

Manbalar 

Diqqatga sazovor joylar
Oʻzbek hammomi

Oʻzbek hammomi — Qashqadaryo viloyati Qarshi shahri „Navroʻz“ MFY, Nasaf koʻchasi 41-uyda joylashgan meʼmoriy yodgorlik. Oʻzbek hammomi Oʻzbekiston Respublikasi Prezidentining „Moddiy madaniy meros obyektlarini muhofaza qilish sohasidagi faoliyatni tubdan takomillashtirish chora-tadbirlari toʻgʻrisida“ 2018-yil 19-dekabrdagi PQ-4068-son qaroriga muvofiq Oʻzbekiston moddiy va madaniy merosining koʻchmas mulk obyektlari milliy roʻyxatiga kiritilgan — davlat muhofazasiga olingan.

Tarixi 
Hammom Abdullaxon II davrida hijriy 1004-yilda (1594—1595 milodiy) qurilgan.

Qarshidagi qadimiy hammom tabiiy ravishda, yagona nozik meʼmoriy uslubda XVI asrda Buxoro, Samarqand va Shahrisabzdagi oʻrta asr hammomlariga monand qilib bunyod etilgan. XVI asrga oid bu hammom Sharq meʼmorchiligining noyob namunasidir.

Arxitekturasi 
Hammom gumbaz va ravoqlardan iborat. Issiqlik moʻtadil boʻlishi uchun hammom yer yuzasidan 3 metr pastda qurilgan. Hammomning yer osti qismida keng, katta xona boʻlib, undan boshqa xonalarga ravoqlar orqali oʻtilgan. Xonalar yonlamasiga uch qator, uzunasiga besh qator qilib joylashtirilgan markaziy xonalarga boʻlingan. Hammomning har bir xonasi maʼlum bir xizmatga moʻljallangan va shunga qarab har xil isitilgan.

Hammomda uch xonaning issiq boʻlishi koʻzda tutilgan. Qolgan xonalarning hammasida harorat turli darajada boʻlgan. Alohida sovuq xona ham mavjud boʻlgan. Gumbazi baland, katta xonadan issiq boʻlimga oʻtilgan. Tagxonadan yoqilgan olov xonadagi toshni qizdirgan. Toshning davolash xususiyati sababli bel, suyak ogʻriqlariga duchor boʻlgan kishilar uning ustida yotishgan va shifo topishgan. Gumbazning tepasidagi tuynukdan yorugʻ tushgan. Xonalarning biridan ikkinchisiga ravoqlar orqali oʻtilgan. Birinchi xonada kiyimlar saqlangan, ikkinchisida mijozlar issiqqa moslashganlar, chiqish oldidan yana bu xonada dam olganlar. Uchinchi xonada sovuq va issiq zaxirasi boʻlgan.

Galeriya

Adabiyotlar

Manbalar 

Qarshi meʼmoriy yodgorliklari
Qarshi
Qashqadaryo
O‘zbekiston tarixi
Diaphanidus mamuni

Diaphanidus mamuni — Tenebrionidae oilasiga mansub qoʻngʻizlar turi. Fanga kiritilgan tipik hududi Oʻzbekistonning Qoraqalpogʻiston respublikasi Toʻrtkoʻl tumani hisoblanadi. Tur nomi XI asrda yashagan, Xorazm Maʼmun akademiyasiga asos solgan Maʼmun Ibn Maʼmun Abul Abbos sharafiga nomlangan.

Manbalar 

Qoʻngʻizlar
Diaphanidus crassiantennatus

Diaphanidus crassiantennatus — Tenebrionidae oilasiga mansub qoʻngʻizlar turi. Fanga kiritilgan tipik hududi Oʻzbekistonning Qoraqalpogʻiston respublikasi Qoʻngʻirot tumani hisoblanadi. Tur nomi uning qalin mo'ylovlariga muvofiq nomlangan.

Manbalar 

Qoʻngʻizlar
Penthicinus amudariensis

Penthicinus amudariensis — Qoʻngʻizlarning Tenebrionidae  oilasiga mansub turi. Fanga kiritilgan tipik hududi: Oʻzbekistonning Qoraqalpogʻiston respublikasi Beruniy tumani hududidagi Quyi Amudaryo biosfera rezervatida. Tur nomi Amudaryo sharafiga „Penthicinus amudariensis“ deb nomlangan.

Manbalar 

Qoʻngʻizlar
Zafarmurod Abdurahmatov

Zafarmurod Abdurahmatov (2003-yil 28-aprelda tavallud topgan) — oʻzbek futbolchisi, Nasaf jamoasi va Oʻzbekiston U23 futbol terma jamoasi yarimhimoyachisi.

Hayoti va futbolchilik faoliyati 
Zafarmurod Abdurahmatov 2003-yil 28-aprelda Qashqadaryo viloyati Qamashi tumanida tavallud topgan.

Zafarmurod Abdurahmatov — Nasaf futbol akademiyasi tarbiyalanuvchisi hisoblanadi. 2021-yilgi mavsumgacha Zafarmurod Abdurahmatov Nasaf U18 jamoasi tarkibida harakat qilgan. 2021-yil 1-yanvardan Nasaf U21 jamoasiga koʻchib oʻtgan.

Nasaf 
Zafarmurod Abdurahmatov 2022-yil 1-yanvardan Nasafning asosiy jamosida koʻrinish bera boshladi. Uning Nasaf jamoasi tarkibidagi dastlabki oʻyini 2022-yil 2-may kuni Qoʻqon 1912 jamoasiga qarshi bo‘ldi. O‘yinning 90-daqiqasida Oybek Bozorov oʻrniga maydonga tushdi. Ushbu oʻyin 0:1 hisobida Nasaf jamoasi gʻalabasi bilan yakunlandi. 2022-yilgi mavsumda Zafarmurod Abdurahmatov umumiy hisobda 7 ta oʻyinda maydonga tushib 229 daqiqa maydonda harakat qilgan.

2023-yilgi mavsum 
Zafarmurod Abdurahmatov 2023-yilgi mavsumda Nasaf jamosi safida Oʻzbekiston superligasida 4 ta, Oʻzbekiston kubogida 2 ta oʻyin oʻtqazadi va 1 ta gol kiritdi. Umumiy hisobda 249 daqiqa maydonda harakat qildi. 2024-yil AFC Osiyo kubogi 2023 musoboqasidan so'ng transfer narxi 500 ming $ gacha ko'tarilgan.

Terma jamoadagi faoliyati 
Zafarmurod Abdurahmatov Oʻzbekistonning bir qancha yosh toifasidagi jamoalarida oʻynagan. Jumaladan Oʻzbekiston U19, Oʻzbekiston U20 va Oʻzbekiston U23. Temur Kapadze qoʻl ostida Oʻzbekiston U19 jamoasida 2022-yil 8-sentyabr kuni Argentina U20 jamoasiga qarshi oʻrtoqlik oʻyinida debyut qiladi. Ravshan Haydarov qoʻl ostida Oʻzbekiston U20 jamoasida 2023-yil 14-fevral kuni Tojikiston U20 jamoasiga qarshi oʻrtoqlik oʻyinida debyut qiladi. 2023-yil Oʻzbekistonda boʻlib oʻtgan U-20 Osiyo kubogida Oʻzbekiston U20 jamoasi Osiyo chempioniga aylandi.

Yutuqlar 

 Oʻzbekiston Kubogi sohibi: 2021, 2022, 2023
 Oʻzbekiston Superkubogi sohibi: 2023

Manbalar

Havolalar 

 Zafarmurod Abdurahmatov OʻzPFL sayti
 Zafarmurod Abdurahmatov Transfermarkt sayti
 Zafarmurod Abdurahmatov Soccerway sayti

2003-yilda tugʻilganlar
Yashayotgan insonlar
Qashqadaryo viloyati kishilari
Oʻzbekistonlik erkak futbolchilari
Nasaf klubi futbolchilari
Erkak futbol himoyachilari
Oʻzbekiston Superligasi futbolchilari
O‘zbekiston 20 yoshgacha bo‘lgan terma jamoasi futbolchilari
O‘zbekiston yoshlar terma jamoasi futbolchilari
Osiyo Kubogi 2023 futbolchilari
Jahongir Ergashev

Jahongir Ergashev (), (1994-yil 6-martda tugʻilgan) — tojikistonlik professional futbolchi, „Xoʻjand“ va Tojikiston terma jamoasi hujumchisi.

Futbolchilik faoliyati

Klub 
2015-yilning mart oyida Ergashev bir mavsumga ijara asosida „Xoʻjand“ klubiga oʻtdi.

Ergashev „Xoʻjand“ning 2016-yilgi OFK kubogi roʻyxatiga kiritilgan, ammo „Ahli Al-Xalil“ ga qarshi oʻyinda maydonga tushmadi. Belshina Bobruisk bilan suddan soʻng, Ergashev Dinamo Brest bilan sudga chiqdi va 2016-yilning 1-aprelida Dinamo Brest bilan olti oylik shartnoma imzoladi. Ergashev „Dinamo Brest“ safidagi ilk golini 2016-yilning 30-aprelida „Isloch“ darvozasiga kiritdi.

Ergashev 2017-yilning yanvar oyi oxirlarida Brestning „Dinamo“ klubini tark etdi va 2017-yilning 14-fevralida „Istiqlol“ FK bilan 2017-yilgi mavsum uchun shartnoma imzoladi. Ergashev 2017-yilning 5-iyulida „Istiqlol“ bilan shartnomasidan ozod etildi  "Xoʻjand" klubi bilan 2017-yilgi mavsum oxirigacha shartnoma imzoladi.

2019-yilning 23-yanvar kuni Ergashev "Xoʻjand" klubi bilan yangi shartnoma imzoladi.

2019-yil 3-noyabr kuni Ergashev 2019-20-yilgi mavsum boshlanishidan oldin Saif SC uchun yangi shartnoma imzolagani eʼlon qilindi. 2020-yil 18-iyul kuni "Xoʻjand" klubi Ergashevning safga qaytishini eʼlon qildi.

2021-yil mart oyida Ergashev Oʻzbekiston Superligasining „Qizilqum Zarafshon“ klubiga oʻtdi.

2022-yilning yanvarida Qirgʻiziston oliy ligasining „Neftchi Qoʻchqor-Ota“ Ergashev bilan shartnoma imzolaganini eʼlon qildi.

2022-yil 9-mart kuni Ergashev yana "Xoʻjand" bilan shartnoma imzoladi.

Xalqaro 
Ergashev 2013-yilgi Mustaqil Davlatlar Hamdoʻstligi kubogida Tojikiston U-21 terma jamoasi tarkibida ishtirok etgan. U 2014-yilgi OFK Chaqiruv kubogi saralash turnirida Makao milliy futbol terma jamoasiga qarshi oʻyinda oʻzining birinchi katta golini urgan.

Faoliyat statistikasi

Klub

Xalqaro 

2021-yil 5-fevralda oʻtkazilgan oʻyindagi aniq statistika

Xalqaro maqsadlar 

 Ballar va natijalar birinchi boʻlib Tojikistonning gollar sonini sanab oʻtadi.

Manbalar

Havolalar 

 
 

1994-yilda tugʻilganlar
Yashayotgan insonlar
Tojikistonlik erkak futbolchilar
Qizilqum klubi futbolchilari
Oʻzbekistondagi chet ellik erkak futbolchilar
Ahmad Abdullayev

Ahmad Abdullayev — filologiya fanlari doktori. Surxondaryo viloyati Boysun tumanida tugʻilgan. Tojikiston Fanlar akademiyasining Rudakiy nomidagi til va adabiyot instituti professori.

Hayoti 
Ahmad Abdullayev 1936-yil 15-martida Surxondaryo viloyati Boysun tumanidagi Bibishir uchastkasida tugʻilgan.

Taʼlimi 
1953-yil Ahmad Maksim Gorkiy nomidagi oʻrta maktabni tugatadi. Keyinchalik esa Dushanbega boradi va u yerda T.Shevchenko nomli Tojikiston davlat pedagogika institutining filologiya fakuktetiga oʻqishga kiradi. Oʻqishni tugatgach 1957-yildan 1959-yilga qadar Boysun tumanidagi oʻzi taʼlim olgan Maksim Gorkiy nomli maktabda avval ilmiy boʻlim mudiri lavozimida faoliyat yuritadi. Soʻnggi ikki yilda esa oʻqtuvchi sifatida faoliyat yuritadi.

1959-yil Tojikiston Fanlar akademiyasi qoshidagi aspiranturaga oʻqishga kiradi va „Adib Sobir Termiziy Hayoti va ijodiyoti“ mavzusidagi nomzodlik dissertatsiyasi bilan shugʻullanadi.

Faoliyati 
Ahmad Abdullayev 1963-yilda Tojikiston Fanlar akademiyasining Rudakiy nomidagi til va adabiyot institutida ish faoliyati boshlagan. Shu yerda yuzdan ortiq ilmiy ishlar qilgan va fors-tojik adabiyoti tarixiga aloqador bir necha oʻnlab maqolalari oʻzbek, rus va tojik tillaridagi gazetalarda chop etilgan.

Asarlari 
Ahmad Abdullayevning 3 ta monografik asari mavjud. Bular: „Adib Sobir Termiziy hayoti va ijodiyoti“, „Zohid Faryobiy hayoti va ijodiyoti“. „Fors-tojik adabiyoti XI asrning birinchi yarmida“ nomli kitoblaridir. Shuningdek, uning fors-tojik tilidagi maqolalari „Sadoi sharq“, „Axborot“, „Pomir“ va „Sovet maktabi“ jurnallarida bosib chiqilgan. Adib tomonidan 165-yilda Sobir Termiziyning asarlari toʻplanib Tojikistonda bosmadan chiqarilgan.

2003-yilda Ahmad Abdullayevning oʻzbek tilidagi „Adib Sobir termiziy“ nomli kitobi oʻzbek tilida bosmadan chiqdi

Manbalar
Prezident maktabi (Termiz)

{
    "type": "FeatureCollection", 
  "features": [
    {
      "type": "Feature",
      "properties": {
        "marker-color": "#000000",
        "marker-size": "medium",
        "marker-symbol": "school"
      },
      "geometry": {
        "type": "Point",
        "coordinates": [
         67.28442922437917,
          37.24458216568141
        ]
      }
    }
  ]
}
Termiz shahridagi Prezident maktabi — 2021-yil 1-noyabr kuni Termiz shahrida ochilgan zamonaviy taʼlim muassasasi. Taʼlim jarayoni Cambridge universiteti bilan hamkorlikda ishlab chiqilgan oʻquv reja va dasturlar asosida ingliz tilida olib boriladi.  Maktabga xorijiy davlatlardan 12 nafar mutaxassislar jalb qilingan. Ular bilan birga 22 nafar mahalliy oʻqituvchilar faoliyat yuritadi. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi.

Ochilish tarixi 
Termiz shahridagi Prezident maktabi  168 o‘ringa mo‘ljallangan. Maktabda barcha sharoitlarga ega mehmonxona, gimnastika va sport zallari, suv havzasi, oshxona va dars tayyorlash xonalari mavjud. Ochilish marosimida Surxondaryo viloyati hokimi Toʻra Bobolov, Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi direktori Hilola Umarova va senator Orziqul Soatov qatnashgan. Maktab bitiruvchilari shahodatnoma, attestat, shuning bilan birga xalqaro darajadagi dastur diplomiga ega boʻlishi mumkin.

Imtihonlar

2021—2022-oʻquv yili

Termiz shahridagi Prezident maktabiga 2021—2022-o‘quv yilida 9 ming 676 nafar talabgor hujjat topshirgan. Baʻzi manbalarda bu koʻrsatkich 9074ta ekanligi qayd etilgan.  Bir o‘ringa o‘rtacha 67,7 nafardan talabgor to‘g‘ri kelgan. Ikki bosqichli sinovda ulardan 144 o‘quvchi saralab olingan.

2023—2024-oʻquv yili

2023—2024-oʻquv yili uchun Termiz shahridagi Prezident maktabiga kirish imtihonlarining birinchi bosqichi 2023-yilning 15-iyul kuni Surxon sport majmuasi va  Termiz olimpiya zaxiralari kollejida 3 smenada oʻtkazilgan. Imtihonlarning 2-bosqichi esa 31-iyul kuni oʻtkazilgan. Unda 1-bosqichqan muvaffaqiyali oʻtgan 480 nafar oʻquvchi ishtirok etgan.

Qulayliklar 
Maktab oʻquvchilari 5 mahal ovqat, bepul maktab formasi va bepul yotoqxona bilan taʼminlanadi.

Yana qarang
Prezident maktablari
Prezident maktabi (Andijon)
Prezident maktabi (Fargʻona)
Prezident maktabi (Namangan)
Prezident maktabi (Navoiy)
Prezident maktabi (Buxoro)

Manbalar

Prezident maktablari
Oʻzbekistondagi prezident maktablari
Surxondaryo viloyatida oʻquv yurtlari